Kalisto

Kalisto esas satelito di Jupitero. Ol esas un de la quar Galileana sateliti, deskovrita, kun Ganimede, Io ed Europa, en 1610 da Galileo Galilei.

Ol esas la triesme maxim granda satelito en la sunala sistemo, pos Ganimede e Titano (di Saturno). Olua diametro esas cirkume 4800 km.

La kosmosondili Pioneer 10 e Pioneer 11 pasis Kalisto, ma ne donis multa  informeso. Voyager 1 e Voyager 2 renkontris la satelito en 1979 e detale fotografis multo de la surfaco. En 1995 la sondilo Galileo arivis ye Jupitero e, til 2003, plurafoye preterpasis Kalisto, prenante fotografuri; en 2001 ol atingis disto 138 km de la surfaco. Plusa informeso transmisesis da Cassini-Huygens survoye a Saturno, e da New Horizons survoye a Plutono.

Kalisto esas en plu granda orbito (cirkume 1.880.000 km) kam la altra Galileana sateliti, e ne esas en orbitala resoneso (ne quale Io, Europa e Ganimede), do ne sufras varmigo pro tiradi de Jupitero e sateliti. Rezultajo esas ke la surfaco esas tre olda, havante nula volkani, ed esas multe kraterizita.

Kategorio:Sunala sistemo